stanford-oval/wikipedia huggingface dataset:
Latimeria
การค้นพบ > คอโมโรส

ได้มีการค้นหาปลาซีลาแคนท์เพิ่มเติมกันทั่วโลก ด้วยการตั้งเงินรางวัลสูงถึง 100 ปอนด์ซึ่งถือว่าเป็นมูลค่าสูงมากสำหรับชาวประมงอัฟริกันในช่วงสมัยนั้น สิบสี่ปีให้หลังได้มีการค้นพบอีกหนึ่งตัวอย่างที่คอโมโรสแต่ปลานั้นก็ไม่ได้ทำให้ผู้คนในท้องที่ประหลาดใจแต่ประการใด ที่ท่าเรือโดโมนิบนเกาะคอโมโรสแห่งแอนโจอวน ชาวคอโมโรสสงสัยว่าทำไมปลาจึงได้รับการเสนอรางวัลสูงนัก ปลาที่พวกเขารู้จักกันในนามของ “กอมเบสซา” หรือ “มาเม” เป็นปลาที่เกือบกินเป็นอาหารไม่ได้ที่บางครั้งชาวประมงก็จับได้ด้วยความเข้าใจผิด
ตัวอย่างที่สองพบในปี ค.ศ. 1952 โดยชาวประมงชาวคอโมโรส อะฮามาดิ อับดุลลาห์ ที่ถูกพิจารณาให้เป็นชนิดใหม่ที่แตกต่างออกไป โดยในตัวอย่างแรกให้ชื่อเป็น “มาลันเนีย ฮันไต” (Malania anjounae) และตัวอย่างต่อมาให้เป็น “มาลันเนีย แอนโจอันนี” (Malania anjounae) ตามชื่อของแดเนียล ฟรานซิส มาลัน นายกรัฐมนตรีแอฟริกาใต้ ซึ่งเป็นผู้จัดส่งตัวอย่างปลาไปให้อย่างรวดเร็วตามคำร้องขอของศาสตราจารย์ สมิธ โดยดาโกต้า ในภายหลังพบว่าการหายไปของครีบหลังอันแรกซึ่งเดิมทีคิดว่าเป็นลักษณะที่มีนัยสำคัญนั้น เกิดจากการหลุดหายไปจากการบาดเจ็บของตัวปลาเมื่อครั้งยังมีชีวิตอยู่ มาลันผู้ยึดมั่นในพระผู้สร้าง เมื่อเขาเห็นมันครั้งแรกถึงกับร้องอุทานว่า “ตัวฉัน มันน่าเกลียด คุณหมายความว่าครั้งหนึ่งเราเคยเป็นแบบนั้นหรือ” ตัวอย่างปลาถูกซ่อมแซมโดยสมิธและจัดแสดงไว้ที่ SAIAB ในเกรแฮมส์ทาวน์ของแอฟริกาใต้ซึ่งเป็นที่ทำงานของเขา
ปัจจุบันชาวคอโมโรสรู้ถึงความสำคัญของปลาใกล้สูญพันธุ์ชนิดนี้ดีและได้ก่อ ตั้งโครงการปล่อยปลาซีลาแคนท์ที่จับได้โดยอุบัติเหตุกลับคืนสู่ทะเลลึก
สำหรับสมิธผู้ได้ล่วงลับไปเมื่อปี ค.ศ. 1968 นั้น ถือเป็นบุคคลที่มีคุณูปการอย่างมากเกี่ยวกับปลาซีลาแคนท์ดังที่ปรากฏในหนังสือ “Old Fourlegs” ตีพิมพ์ครั้งแรกในปี ค.ศ. 1956 หนังสือของเขา “Sea Fishes of the Indian Ocean” ซึ่งมี มาร์กาเรต ภรรยาของเขาเป็นผู้ร่วมเขียนที่ถือว่าเป็นตำราอ้างอิงด้านมีนวิทยาที่ได้มาตรฐานเล่มหนึ่งในแอฟริกา
ในปี 1988 ช่างภาพเนชั่นแนลจีโอกราฟิก ฮานส์ ฟริคส์ เป็นบุคคลแรกที่ถ่ายภาพปลาซีลาแคนท์ในถิ่นอาศัยของมันตามธรรมชาติ ซึ่งอยู่ห่างออกไปประมาณ 180 เมตรนอกชายฝั่งตะวันตกของแกรนด์โคโมร์
การค้นพบ > ชนิดที่สองในอินโดนีเซีย

เมื่อวันที่ 18 กันยายน ค.ศ. 1997 อาร์นาซ และมาร์ค เอิร์ดมันน์ ได้ท่องเที่ยวไปในอินโดนีเซียในการดื่มน้ำผึ้งพระจันทร์ของเขา เขาพบปลาตัวแปลก ๆ เข้าไปในตลาดที่มานาโดบนเกาะซูลาเวซี มาร์คคิดว่าเป็นปลา “กอมเบสซ่า” (ปลาซีลาแคนท์จากคอโมโรส) แม้ว่ามันไม่เป็นสีน้ำเงินแต่กลับเป็นสีน้ำตาล ผู้เชี่ยวชาญท่านหนึ่งได้พิจารณาภาพถ่ายในอินเทอร์เน็ตของเขาแล้วให้ความเห็นว่ามันมีลักษณะที่มีนัยสำคัญ หลังจากนั้นคู่สามีภรรยาเอิร์ดมันน์ได้ติดต่อกับชาวประมงในท้องที่และได้ร้องขอว่าหากจับปลาลักษณะดังกล่าวได้อีกขอได้โปรดส่งให้เขา ตัวอย่างที่สองจากอินโดนีเซียมีความยาว 1.2 เมตรและมีน้ำหนัก 29 กิโลกรัมถูกจับได้ขณะยังมีชีวิตอยู่เมื่อวันที่ 30 กรกฎาคม ค.ศ. 1998 มันมีชีวิตอยู่ได้ 6 ชั่วโมง ทำให้นักวิทยาศาสตร์สามารถบันทึกภาพลักษณะของสี การเคลื่อนที่ของครีบ และพฤติกรรมอื่น ๆ ทั่วไป ตัวอย่างปลาถูกเก็บรักษาไว้และบริจาคให้พิพิธภัณฑ์สัตววิทยาโบกอร์ (MZB) ซึ่งเป็นส่วนหนึ่งของสถาบันวิทยาศาสตร์แห่งอินโดนีเซีย (LIPI)
ผลการตรวจสอบดีเอ็นเอชี้ชัดว่าตัวอย่างปลามีความแตกต่างทางพันธุกรรมกับปลาซีลาแคนท์คอโมโรสอย่างชัดเจน มื่อดูอย่างผิวเผินแล้วปลาซีลาแคนท์จากอินโดนีเซียซึ่งในท้องที่เรียกกัน ว่า “ราชาลอต” (หมายถึงเจ้าแห่งทะเล) มีลักษณะที่เหมือนกันกับที่พบในคอโมโรสยกเว้นที่สีผิวที่เป็นสีเทาแกมสีน้ำตาลแทนที่จะเป็นสีน้ำเงิน ปลาชนิดนี้ถูกบรรยายรูปพรรณไว้ในวารสาร Comptes Rendus de l'Académie des sciences Paris ในปี 1999 โดย Pouyaud et al และถูกตั้งชื่อวิทยาศาสตร์ว่า ลาติเมอเรีย เมนาโดเอนซิส (Latimeria menadoensis) ผลการศึกษาทางโมเลกุลประมาณการได้ว่าช่วงเวลาที่เกิดการแตกแขนงเป็นปลาซีลาแคนท์ 2 ชนิดนั้นอยู่ที่ประมาณ 40 – 30 ล้านปีมาแล้ว
เมื่อวันที่ 19 พฤษภาคม ค.ศ. 2007 จัสตินัส ลาฮามา ชาวประมงชาวอินโดนีเซียได้จับปลาซีลาแคนท์ลำตัวยาว 1.3 เมตร น้ำหนัก 50 กิโลกรัมจากนอกชายฝั่งใกล้เมนาโด ทางตอนเหนือของเกาะซูลาเวซีใกล้กับอุทยาน ทะเลแห่งชาติบูนาเก้น หลังจากนำขึ้นจากน้ำได้ 30 นาทีปลาซึ่งยังมีชีวิตอยู่ถูกนำไปขังไว้ในกระชังหน้าภัตตาคารแห่งหนึ่งที่ชายฝั่งทะเลและอยู่รอดได้นานถึง 17 ชั่วโมง ปลาซีลาแคนท์มีลักษณะที่เกี่ยวข้องใกล้ชิดกับปลาปอดซึ่งปรกติจะอาศัยอยู่ที่ระดับความลึก 200 – 1000 เมตร ปลาถูกถ่ายทำเป็นภาพยนตร์โดยเจ้าหน้าที่ในท้องที่ โดยว่ายไปมาในกระชังลึกประมาณหนึ่งเมตร เมื่อมันตายจึงนำไปแช่แข็ง สำนักข่าวเอเอฟพีของฝรั่งเศสเรียกร้องให้นักวิทยาศาสตร์จากฝรั่งเศส ญี่ปุ่น และอินโดนีเซียเข้าร่วมงานกับสถาบันวิจัยและพัฒนาแห่งฝรั่งเศสเพื่อดำเนินการตรวจสอบถึงสาเหตุของการตายของปลาซีลาแคนท์และวิเคราะห์ทางพันธุศาสตร์หลังจากนั้น ปัจจุบันนี้มหาวิทยาลัยในท้องที่กำลังทำการศึกษาซากศพอยู่
การค้นพบ > อุทยานพื้นที่ชุ่มน้ำไซแมงกาลิโสในแอฟริกาใต้

ในแอฟริกาใต้ การค้นหายังคงดำเนินต่อไปอย่างต่อเนื่องมาหลายปี นักประดาน้ำวัย 46 ปี เรฮัน เบาเวอร์ ได้เสียชีวิตขณะดำค้นหาปลาซีลาแคนท์ในเดือนมิถุนายน ค.ศ. 1998
เมื่อวันที่ 28 ตุลาคม ค.ศ. 2000 ทางตอนใต้ของเขตแดนโมซัมบิกลงไปเล็กน้อย ในอ่าวซอดวานาของอุทยานป่าชุ่มน้ำเกรตเตอร์เซนต์ลูเชีย นักประดาน้ำน้ำลึกสามคนคือ เปเตอร์ เวนเตอร์ ปีเตอร์ ทิมม์ และ อีเทน เลอ รอกซ์ ได้ดำน้ำลงไปลึก 104 เมตรและก็ได้พบเห็นปลาซีลาแคนท์โดยไม่ได้ตั้งใจ
กลุ่มที่เรียกตัวเองว่า "กลุ่มสำรวจปลาซีลาแคนท์แอฟริกาใต้ 2000" หวนกลับมาพร้อมอุปกรณ์ถ่ายภาพและสมาชิกเพิ่มเติมอีกหลายคน โดยในวันที่ 27 พฤศจิกายน หลังจากการดำสำรวจครั้งแรกที่ไม่ประสบผลสำเร็จ สมาชิกทั้งสี่ของกลุ่ม ได้แก่ เปเตอร์ เวนเตอร์ กิบเบิร์ต กันน์ คริสโต เซอร์ฟอนเตียน และเดนนิส ฮาร์ดิง ได้พบเข้ากับปลาซีลาแคนท์ 3 ตัว ตัวที่ใหญ่ที่สุดยาวประมาณ 1.5 – 1.8 เมตร ส่วนอีกสองตัวมีความยาวประมาณ 1.0-1.2 เมตร ปลาเหล่านี้ว่ายไปมาโดยมีส่วนหัวดิ่งลงดูเหมือนว่าจะหากินอยู่บริเวณผนังหินที่มีส่วนยื่นโผล่ออกมา กลุ่มของคณะปะดาน้ำนี้กลับขึ้นมาพร้อมภาพวิดีโอและภาพถ่ายของปลาซีลาแคนท์
อย่างไรก็ตามระหว่างการดำน้ำนั้นเซอร์ฟอนเตียนได้หมดสติและเดนนิส ฮาร์ดิงวัย 34 ปีได้พุ่งโผล่พ้นผิวน้ำขึ้นมาในลักษณะของการขาดการควบคุม ฮาร์ดิงได้บ่นว่าเจ็บที่คอและได้เสียชีวิตไปจากอาการภาวะเส้นเลือดอุดตันขณะอยู่บนเรือ ส่วนเซอร์ฟอนเทียนหายดีหลังเข้ารับการรักษาโรคลดความกด
ระหว่างเดือนมีนาคม–เมษายน ค.ศ. 2002 ยานดำน้ำจาโกและทีมปะดาน้ำฟริกค์ได้ลงไปในทะเลลึกนอกชายฝั่งซอดวานาและได้สังเกตเห็นปลาซีลาแคนท์ 15 ตัว เครื่องยั่งแบบลูกดอกถูกใช้ในการเก็บตัวอย่างเนื้อเยื่อของปลา
การค้นพบ > แทนซาเนีย

มีการจับปลาซีลาแคนท์ได้บริเวณนอกชายฝั่งของแทนซาเนียมาตั้งแต่ปี ค.ศ. 2004 สองตัวแรกถูกจับได้ในเดือนสิงหาคม ค.ศ. 2003 ใกล้ซันกา เอมนารา (Songa Mnara) ซึ่งเป็นเกาะเล็ก ๆ บนขอบมหาสมุทรอินเดีย ได้รับรายงานว่าในช่วง 5 เดือนหลังจากนั้นพบอีก 19 ตัวมีน้ำหนักระหว่าง 25 – 80 กิโลกรัมติดอวนขึ้นมา รวมถึงมีการจับได้อีกตัวหนึ่งในเดือนมกราคม ค.ศ. 2005 หนังสือพิมพ์ออบเซิร์พเวอร์รายงานเมื่อปี ค.ศ. 2006 ว่ามีการจับปลาซีลาแคนท์ได้ตัวหนึ่งที่มีน้ำหนักตัวถึง 110 กิโลกรัมทีเดียว เจ้าหน้าที่จาก "โครงการอนุรักษ์และพัฒนาพื้นที่ชายฝั่งแทงก้า" ซึ่งมีแผนกลยุทธ์ระยะยาวเพื่อปกป้องปลาซีลาแคนท์นี้ได้เห็นความสัมพันธ์ของช่วงเวลาการถูกจับด้วยการลากอวนโดยเฉพาะอย่างยิ่งเรือของชาวญี่ปุ่นที่อยู่ใกล้ถิ่นฐานของปลาซีลาแคนท์ เพียงในระยะไม่กี่วันที่เรือลากอวนสามารถจับปลาซีลาแคนท์ด้วยอวนน้ำลึกที่ใช้กับฉลาม การปรากฏตัวชั่วครั้งชั่วคราวของปลาซีลาแคนท์นอกชายฝั่งแทนซาเนียได้เพิ่มความกังวลใจอันเนื่องมาจากความเสียหายของจำนวนประชากรปลาซีลาแคนท์ในอนาคต โดยผลกระทบส่วนใหญ่เกิดจากการไม่รู้จักแยกแยะวิธีการลากอวนออกจากความเสียหายที่จะเกิดขึ้นกับถิ่นฐานของปลาซีลาแคนท์
ฮาสสัน โกลอมโบ ผู้เข้าร่วมโครงการกล่าวว่า “ทันทีที่เราหยุดการลากอวน เราก็จะไม่รบกวนปลาซีลาแคนท์อีกต่อไป ก็ง่าย ๆ เพียงแค่นี้” ผู้ร่วมงานของเขา โซโลมอน มาโกโลเวกา กล่าวว่าเรากำลังกดดันรัฐบาลแทนซาเนียให้จำกัดการลากอวน เขากล่าวว่า “ผมคิดว่าเราควรจะชื่นชมยินดีกับผู้ลากอวนทั้งหลาย เพราะว่าเขาทำให้เราประจักษ์ชัดถึงจำนวนประชากรปลาที่เป็นเอกลักษณ์และน่าประหลาดใจนี้ แต่เราต้องเข้ามาเกี่ยวข้องด้วยความหวั่นว่าพวกเขาจะเข้ามาทำลายสิ่งที่มีค่าเหล่านี้ เราต้องการให้รัฐบาลจำกัดการลากอวนและจัดสรรทุนวิจัยที่เหมาะสมเพื่อเราจะได้เรียนรู้ปลาซีลาแคนท์ได้มากกว่านี้เพื่อปกป้องมัน”
ในรายงานฉบับหนึ่งของเดือนมีนาคม ค.ศ. 2008 กล่าวว่า  การประชุมอภิปรายเกี่ยวกับทรัพยากรธรรมชาติของแทนซาเนียซึ่งเป็นกลุ่มองค์กรเอกชนท้องถิ่นได้เตือนว่าโครงการที่เสนอที่อ่าวแวมบานีอาจมีผลคุกคามต่อประชากรปลาซีลาแคนท์ในชายฝั่งได้
Latimeria chalumnae พิพิธภัณฑ์สัตวศาสตร์, โคเปนเฮเกน
รูปจำลอง ลาติเมอเรีย ชาลัมนี ในพิพิธภัณฑ์ประวัติศาสตร์ธรรมชาติของมหาวิทยาลัยออกซฟอร์ดแสดงสีสันเมื่อมันยังมีชีวิตอยู่
การค้นพบถูกพาดหัวในหนังสือพิมพ์ Daily Dispatch ในปี ค.ศ. 1939
ตัวอย่างปลา Latimeria chalumnae ที่เก็บรักษาไว้ที่พิพิธภัณฑ์ประวัติศาสตร์ธรรมชาติ กรุงเวียนนา ประเทศออสเตรีย (ยาว 170 ซม. น้ำหนัก 60 กก.) ตัวอย่างนี้ถูกจับได้เมื่อวันที่ 18 ตุลาคม 1974 ใกล้กับซาลิมานิ (แกรนด์ โคโมร์ เกาะคอโมโรส) 11°48′40.7″S 43°16′3.3″E﻿ / ﻿11.811306°S 43.267583°E﻿ / -11.811306; 43.267583
Latimeria menadoensis, พิพิธภัณท์สัตว์น้ำโตเกียว, ญี่ปุ่น
การเลือกตั้งทั่วไปในอินเดีย พ.ศ. 2567

การเลือกตั้งทั่วไปในอินเดีย พ.ศ. 2567 จัดขึ้นเมื่อวันที่ 19 เมษายน ถึง 1 มิถุนายน พ.ศ. 2567 เป็นการเลือกตั้งสมาชิกโลกสภาครั้งที่ 18 โดยการนับคะแนนเสียงทั้งหมดและผลการเลือกตั้งจะทราบในวันที่ 4 มิถุนายน พ.ศ. 2567
กีฬามวยสากลสมัครเล่นในโอลิมปิกเยาวชนฤดูร้อน 2010

แม่แบบ:มวยสากลสมัครเล่นโอลิมปิกเยาวชนฤดูร้อน2010
กีฬามวยสากลสมัครเล่นในโอลิมปิกเยาวชนฤดูร้อน 2010 เป็นการแข่งขันกีฬามวยสากลสมัครเล่นที่จัดขึ้นประเทศสิงคโปร์ กำหนดแข่งขันระหว่างวันที่ 21-25 สิงหาคม ค.ศ.2010 โดยได้จัดขึ้นที่สนาม Suntec Singapore Convention and Exhibition Centre ซึ่งการแข่งขันกีฬามวยสากลสมัครเล่นครั้งนี้มีการแข่งขันทั้งหมด 11 รายการ คือ ประเภททีมชาย 11 รายการ และประเภททีมหญิง 0 รายการ รายการผสม 0 รายการ โดยจะมีนักกีฬาเข้าร่วมแข่งขัน 66 คน จาก 48 ประเทศ
ประเทศที่เข้าร่วมแข่งขัน

ดังต่อไปนี้:
สรุปเหรียญรางวัล

บทความหลัก: สรุปเหรียญโอลิมปิกเยาวชนฤดูร้อน 2010
สรุปเหรียญรางวัล > ตารางสรุปเหรียญ

| ลำดับที่ | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
| 1 |  คิวบา | 3 | 0 | 0 | 3 |
| 2 |  ลิทัวเนีย | 2 | 0 | 0 | 2 |
| 3 |  ออสเตรเลีย | 1 | 1 | 0 | 2 |
| 4 |  ปวยร์โตรีโก | 1 | 0 | 0 | 1 |
| 4 |  บราซิล | 1 | 0 | 0 | 1 |
| 4 |  ไอร์แลนด์ | 1 | 0 | 0 | 1 |
| 4 |  เยอรมนี | 1 | 0 | 0 | 1 |
| 4 |  ฝรั่งเศส | 1 | 0 | 0 | 1 |
| 9 |  อาเซอร์ไบจาน | 0 | 2 | 0 | 2 |
| 10 |  อุซเบกิสถาน | 0 | 1 | 2 | 3 |
| 11 |  ตุรกี | 0 | 1 | 1 | 2 |
| 11 |  อินเดีย | 0 | 1 | 1 | 2 |
| 11 |  เวเนซุเอลา | 0 | 1 | 1 | 2 |
| 14 |  นิวซีแลนด์ | 0 | 1 | 0 | 1 |
| 14 |  นาอูรู | 0 | 1 | 0 | 1 |
| 14 |  อิตาลี | 0 | 1 | 0 | 1 |
| 14 |  โคลอมเบีย | 0 | 1 | 0 | 1 |
| 18 |  มอลโดวา | 0 | 0 | 1 | 1 |
| 18 |  อาร์เจนตินา | 0 | 0 | 1 | 1 |
| 18 |  ฮังการี | 0 | 0 | 1 | 1 |
| 18 |  โปแลนด์ | 0 | 0 | 1 | 1 |
| 18 |  อียิปต์ | 0 | 0 | 1 | 1 |
| 18 |  เติร์กเมนิสถาน | 0 | 0 | 1 | 1 |
| รวม (23 ประเทศ) | รวม (23 ประเทศ) | 11 | 11 | 11 | 33 |
สรุปเหรียญรางวัล > ผู้ที่ได้รับเหรียญรางวัล

| รายการ | เหรียญทอง | เหรียญเงิน | เหรียญทองแดง |
| --- | --- | --- | --- |
| Men's 48 kg รายละเอียด | Ryan Burnett  ไอร์แลนด์ | Salman Alizade  อาเซอร์ไบจาน | Zohidjon Hoorboyev  อุซเบกิสถาน |
| Men's 51 kg รายละเอียด | Emmanuel Rodriguez  ปวยร์โตรีโก | Dj Maaki  นาอูรู | Hesham Abdelaal  อียิปต์ |
| Men's 54 kg รายละเอียด | Robeisy Eloy Ramirez  คิวบา | Shiva Thapa  อินเดีย | Dawid Michelus  โปแลนด์ |
| Men's 57 kg รายละเอียด | Artur Bril  เยอรมนี | Elvin Isayev  อาเซอร์ไบจาน | Fradimil Macayo  เวเนซุเอลา |
| Men's 60 kg รายละเอียด | Evaldas Petrauskas  ลิทัวเนีย | Brett Mather  ออสเตรเลีย | Krishan Vikas  อินเดีย |
| Men's 64 kg รายละเอียด | Ricardas Kuncaitis  ลิทัวเนีย | Samuel Zapata  เวเนซุเอลา | Fabian Maidana  อาร์เจนตินา |
| Men's 69 kg รายละเอียด | David Lourenço  บราซิล | Ahmad Mamadjanov  อุซเบกิสถาน | Nursahat Pazziyev  เติร์กเมนิสถาน |
| Men's 75 kg รายละเอียด | Damien Hooper  ออสเตรเลีย | Juan Carlos Carrillo  โคลอมเบีย | Zoltán Harcsa  ฮังการี |
| Men's 81 kg รายละเอียด | Irosvani Duverger  คิวบา | Burak Aksin  ตุรกี | Sardorbek Begaliev  อุซเบกิสถาน |
| Men's 91 kg รายละเอียด | Lenier Eunice Pero  คิวบา | Fabio Turchi  อิตาลี | Umit Can Patir  ตุรกี |
| Men's +91 kg รายละเอียด | Tony Yoka  ฝรั่งเศส | Joseph Parker  นิวซีแลนด์ | Daniil Svaresciuc  มอลโดวา |
การเลือกตั้งทั่วไปในอินเดีย พ.ศ. 2562

การเลือกตั้งทั่วไปในอินเดีย พ.ศ. 2562 จัดขึ้นเมื่อวันที่ 11 เมษายน ถึง 19 พฤษภาคม พ.ศ. 2562 เป็นการเลือกตั้งสมาชิกโลกสภาครั้งที่ 17 ในการเลือกตั้งครั้งนี้พรรคภารตียชนตา ได้รับคะแนนเสียง 37.36% สูงสุดนับตั้งแต่การเลือกตั้ง พ.ศ. 2532 และได้รับที่นั่งเพิ่มขึ้นเป็น 303 ที่นั่ง ซึ่งมากกว่ากึ่งหนึ่งของจำนวนที่นั่งในโลกสภา ทำให้สามารถจะจัดตั้งรัฐบาลผสมเสียงข้างมากได้อีกครั้ง และเมื่อรวมกับพรรคอื่นๆในพันธมิตรประชาธิปไตยแห่งชาติ ได้รับที่นั่งรวม 353 ที่นั่ง  ส่วนพรรคคองเกรสแห่งชาติอินเดียที่ได้รับที่นั่งเพิ่มขึ้นเป็น 52 ที่นั่ง ซึ่งพรรคมีที่นั่งในโลกสภาไม่ถึง 10% ทำให้ยังไม่มีตำแหน่งผู้นำฝ่ายค้านในโลกสภาอีกครั้ง  และเมื่อรวมกับพรรคอื่นๆในพันธมิตรสหภาพก้าวหน้า ได้รับที่นั่งรวม 91 ที่นั่ง ส่วนพรรคอื่นๆที่เหลือ ได้รับที่นั่ง 98 ที่นั่ง
การเลือกตั้งทั่วไปในสเปน พ.ศ. 2554

การเลือกตั้งทั่วไปในสเปน พ.ศ. 2554 จัดขึ้นเมื่อวันที่ 20 พฤศจิกายน พ.ศ. 2554 เป็นการเลือกก่อนกำหนดครบวาระ 4 ปี ซึ่งพรรคประชาชนได้จำนวนที่นั่ง 186 ที่นั่งในสภาผู้แทนราษฎรซึ่งมากกว่ากึ่งหนึ่ง ทำให้สามารถจะจัดตั้งรัฐบาลเสียงข้างมากได้นับตั้งแต่พ่ายแพ้การเลือกตั้งเมื่อเดือน พ.ศ. 2547 ส่วนรัฐบาลพรรคแรงงานสังคมนิยมสเปนพ่ายแพ้การเลือกตั้ง ได้ที่นั่งแค่ 110 ที่นั่งเท่านั้น
กีฬาบอบสเลในโอลิมปิกเยาวชนฤดูหนาว 2020 – ประเภทบุคคลหญิง

| กีฬาบอบสเล ใน โอลิมปิกเยาวชนฤดูหนาว 2020 |
| --- | --- | --- |

| เดี่ยว | ชาย | หญิง |
ด ค ก
กีฬาบอบสเลในโอลิมปิกเยาวชนฤดูหนาว 2020 ประเภทบุคคลหญิง เป็นการแข่งขันกีฬาบอบสเลที่จัดขึ้นในเมืองโลซาน, ประเทศสวิตเซอร์แลนด์ กำหนดแข่งขันระหว่างวันที่ 19 มกราคม ค.ศ.2020 โดยได้จัดขึ้นที่ St. Moritz-Celerina Olympic Bobrunซึ่งการแข่งขันกีฬาบอบสเลครั้งนี้มีนักกีฬาเข้าร่วมแข่งขัน 18 คน จาก 15 ประเทศ
ผู้ที่ได้รับรางวัลชนะเลิศเหรียญทองคือ Georgeta Popescu นักกีฬาจากประเทศเโรมาเนีย
สรุปเหรียญรางวัล > ตารางเหรียญรางวัล

| อันดับที่ | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
การเลือกตั้งทั่วไปในเดนมาร์ก พ.ศ. 2558

การเลือกตั้งทั่วไปในเดนมาร์ก พ.ศ. 2558 จัดขึ้นในวันที่ 18 มิถุนายน พ.ศ. 2558 เพื่อเลือกสมาชิกสภาผู้แทนราษฎร(โฟลเกททิง)ใหม่จำนวน 179 คน โดยมาจากเดนมาร์ก 175 คน หมู่เกาะแฟโร 2 คน และ กรีนแลนด์ 2 คน การเลือกตั้งครั้งนี้เป็นการเลือกตั้งก่อนกำหนด การเลือกตั้งครั้งนี้เป็นชัยชนะของพรรคฝ่ายค้านร่วมฝ่ายขวานำโดยพรรคเสรีนิยมได้ที่นั่งรวมกัน 90 ที่นั่งซึ่งสามารถครองเสียงข้างมากในสภาได้แล้ว ส่วนรัฐบาลผสมฝ่ายซ้ายเดิมนำโดยพรรคประชาธิปไตยสังคมแพ้การเลือกตั้ง แม้พรรคประชาธิปไตยสังคมจะมีที่นั่งในสภามากที่สุด แต่เมื่อรวมกับพรรคร่วมรัฐบาลจะได้ที่นั่งรวม 85 ที่นั่ง และ 4 ที่นั่งจากหมู่เกาะแฟโร และ กรีนแลนด์ โดยที่นายลาร์ส เลิกเกอ รัสมุสเซิน สามารถจัดตั้งรัฐบาลเสียงข้างน้อยโดยมีเพียงพรรคเสรีนิยมพรรคเดียวซึ่งอาศัยเสียงสนับสนุนจากพรรคฝ่ายขวาอื่นๆในโฟลเกททิง
คณะเทคโนโลยีสื่อสารมวลชน มหาวิทยาลัยเทคโนโลยีราชมงคลธัญบุรี

| --- | --- |
Mass Communication Technology
ชื่อย่อ: ทสม.
สถาปนา: 4 ธันวาคม พ.ศ. 2543
สังกัดการศึกษา: มหาวิทยาลัยเทคโนโลยีราชมงคลธัญบุรี
คณบดี: ผศ.อภิชาติ ไก่ฟ้า
สี: เทากลาง 18%
เว็บไซต์: http://www.mct.rmutt.ac.th
คณะเทคโนโลยีสื่อสารมวลชน มหาวิทยาลัยเทคโนโลยีราชมงคลธัญบุรี เป็นคณะในสังกัดมหาวิทยาลัยเทคโนโลยีราชมงคลธัญบุรี ก่อตั้งขึ้นเมื่อปี พ.ศ. 2543 มีฐานะเป็นคณะในสังกัดสถาบันเทคโนโลยีราชมงคล
ประวัติ

คณะเทคโนโลยีสื่อสารมวลชน จัดตั้งเมื่อวันที่ 4 ธันวาคม พ.ศ. 2543 โดยยกฐานะจากภาควิชาเทคโนโลยีการถ่ายภาพและการพิมพ์ สังกัดคณะวิศวกรรมและเทคโนโลยีการเกษตร โดยประกาศจัดตั้งของสถาบันเทคโนโลยีราชมงคลในขณะนั้น ซึ่งปัจจุบันได้ปรับเปลี่ยนมาเป็นมหาวิทยาลัยเทคโนโลยีราชมงคลธัญบุรี ตามพระราชบัญญัติมหาวิทยาลัยเทคโนโลยีราชมงคล พ.ศ. 2548 โดยมีวัตถุประสงค์ของการก่อตั้งคณะเทคโนโลยีสื่อสารมวลชนดังนี้
เพื่อผลิตบัณฑิตด้านสื่อสารมวลชนและสารสนเทศประเภทต่างๆ ให้มีความเชี่ยวชาญด้านเทคโนโลยีที่เกี่ยวข้องหรือนำมาใช้กับงานสื่อสารมวลชนได้อย่างมีประสิทธิภาพ
เพื่อทำการวิจัย ค้นคว้า พัฒนาวิชาการทางด้าน การผลิตสื่อ ที่สอดคล้องกับแผนพัฒนาสื่อสารมวลชนเทคโนโลยีสารสนเทศและโทรคมนาคมเพื่อการพัฒนาคนและสังคม
เพื่อให้บริการทางวิชาการแก่สังคม โดยนำศักยภาพของเทคโนโลยีสื่อสารมวลชนและสารสนเทศที่มีอยู่มุ่งสู่การพัฒนาสังคมแห่งการเรียนรู้ตลอดชีวิต
เพื่อทำนุบำรุงศาสนา สืบสานศิลปวัฒนธรรม ตลอดจนการอนุรักษ์และพัฒนาสิ่งแวดล้อม ตามกระบวนการของงานเทคโนโลยีสื่อสารมวลชน
เหตุผลของการจัดตั้งคณะเทคโนโลยีสื่อสารมวลชน เพื่อให้สามารถรองรับกับการผลิตบุคลากรศาสตร์ต่างๆ ทางด้านการผลิตสื่อ สอดคล้องกับยุทธศาสตร์ในการพัฒนาประเทศในการเพิ่มกำลังคนด้านการผลิตสื่อเพื่อการสื่อสารมวลชน 
เปิดการเรียนการสอนใน 2 สาขา ดังนี้
สาขาเทคโนโลยีทางภาพและเสียง ประกอบด้วย สาขาวิชาเทคโนโลยีการถ่ายภาพและภาพยนตร์, สาขาวิชาเทคโนโลยีการโทรทัศน์และวิทยุกระจายเสียง, สาขาวิชาเทคโนโลยีมัลติมีเดีย, สาขาวิชาเทคโนโลยีสื่อดิจิทัล
สาขาเทคโนโลยีการพิมพ์และสื่อสารมวลชน ประกอบด้วย สาขาวิชาเทคโนโลยีการพิมพ์, สาขาวิชาเทคโนโลยีการโฆษณาและประชาสัมพันธ์แรก
สาขาและหลักสูตร

ปริญญาตรี (เทคโนโลยีบัณฑิต)
หลักสูตรเทคโนโลยีบัณฑิต (ทล.บ.) 4 ปี : รับผู้สำเร็จการศึกษาระดับ ปวช.ทุกสาขาวิชา และ ม.6 ทุกแผนการเรียนหรือเทียบเท่า โดยมีสาขาที่เปิดสอนเหลืออยู่ทั้งหมด 4 สาขา (หลักสูตร 2567) ดังนี้
เทคโนโลยีสื่อดิจิทัล (ย่อว่า DM) (พ.ศ. 2566 รุ่นสุดท้าย)
เทคโนโลยีมัลติมีเดีย (ย่อว่า MM) (พ.ศ. 2566 รุ่นสุดท้าย)
เทคโนโลยีการถ่ายภาพและภาพยนตร์ (ย่อว่า PC) (พ.ศ. 2566 รุ่นสุดท้าย)
เทคโนโลยีการโทรทัศน์และวิทยุกระจายเสียง (ย่อว่า TV) (พ.ศ. 2566 รุ่นสุดท้าย)
เทคโนโลยีการพิมพ์ดิจิทัลและบรรจุภัณฑ์ (ย่อว่า PT)
เทคโนโลยีการโฆษณาและประชาสัมพันธ์ (ย่อว่า AP)
เทคโนโลยีการผลิตภาพยนตร์และวิทยุโทรทัศน์ (ย่อว่า FTP)
ครีเอทีฟมีเดียเทคโนโลยี (ย่อว่า CMT)
ภาควิชา เทคโนโลยีการพัฒนาเว็บไซต์ฟูลสแต็ก
ภาควิชา เทคโนโลยีการพัฒนาเกมดิจิทัล
สาขาที่เคยเปิดในอดีตของหลักสูตรเทียบโอน
เทคโนโลยีการโทรทัศน์และวิทยุกระจายเสียง (พ.ศ. 2558 รุ่นสุดท้าย)
เทคโนโลยีการโฆษณาและประชาสัมพันธ์ (พ.ศ. 2558 รุ่นสุดท้าย)
เทคโนโลยีการถ่ายภาพและภาพยนตร์ (พ.ศ. 2560 รุ่นสุดท้าย)
ปริญญาโท (วิทยาศาสตร์มหาบัณฑิต)
หลักสูตรวิทยาศาสตร์มหาบัณฑิต (เทคโนโลยีสื่อสารมวลชน) (วท.ม.) 2 ปี : รับผู้สำเร็จการศึกษาระดับปริญญาตรี.ทุกสาขาวิชา ทุกแผนการเรียนหรือเทียบเท่า สาขาที่เปิดสอน มีดังนี้
เทคโนโลยีสื่อสารมวลชน
เทคโนโลยีสีและการออกแบบ
ปริญญาเอก (ปรัชญาดุษฎีบัณฑิต)
สาขาวิทยาการสีและการมองเห็นของมนุษย์ (หลักสูตรนานาชาติ)
เทคโนโลยีสีและการออกแบบ
แหล่งข้อมูลอื่น

คณะเทคโนโลยีสื่อสารมวลชน มหาวิทยาลัยเทคโนโลยีราชมงคลธัญบุรี
| ด ค กมหาวิทยาลัยเทคโนโลยีราชมงคลธัญบุรี |
| --- | --- |
คณะ: วิศวกรรมศาสตร์ • บริหารธุรกิจ • เทคโนโลยีคหกรรมศาสตร์ • ศิลปกรรมศาสตร์ • เทคโนโลยีการเกษตร • ครุศาสตร์อุตสาหกรรม • วิทยาศาสตร์และเทคโนโลยี • เทคโนโลยีสื่อสารมวลชน • ศิลปศาสตร์ • สถาปัตยกรรมศาสตร์ • การแพทย์บูรณาการ • พยาบาลศาสตร์
โรงเรียนสาธิต: โรงเรียนสาธิตอนุบาลราชมงคลธัญบุรี • โรงเรียนสาธิตนวัตกรรมมหาวิทยาลัยเทคโนโลยีราชมงคลธัญบุรี
หมวดหมู่ • โครงการ • สถานีย่อย
| ด ค กรายชื่อคณะนิเทศศาสตร์ในประเทศไทย  |
| --- | --- | --- |
| สถาบันอุดมศึกษาของรัฐ | นครพนม • นเรศวร • มหาสารคาม • รามคำแหง • สุโขทัยธรรมาธิราช • อุบลราชธานี |  |
| สถาบันอุดมศึกษา  ในกำกับของรัฐ | เกษตรศาสตร์ (เกษตร) • เกษตรศาสตร์ (เกษตร กำแพงแสน) • เกษตรศาสตร์ (มนุษยศาสตร์) • ขอนแก่น • จุฬาลงกรณ์ • เชียงใหม่ • ทักษิณ • เทคโนโลยีพระจอมเกล้าเจ้าคุณทหารลาดกระบัง • เทคโนโลยีสุรนารี • ธรรมศาสตร์ • บูรพา (ดนตรีและการแสดง) • บูรพา (มนุษยศาสตร์และสังคมศาสตร์) • พะเยา • วลัยลักษณ์ • มหิดล • แม่โจ้ (ศิลปศาสตร์) • แม่โจ้ (สารสนเทศและการสื่อสาร) • ศรีนครินทรวิโรฒ • ศิลปากร • สงขลานครินทร์ • สวนดุสิต |  |
| มหาวิทยาลัยราชภัฏ | เชียงราย • บ้านสมเด็จเจ้าพระยา • มหาสารคาม • สวนสุนันทา |  |
| มหาวิทยาลัย  เทคโนโลยีราชมงคล | กรุงเทพ • ธัญบุรี |  |
| สถาบันอุดมศึกษาเอกชน | กรุงเทพ • กรุงเทพธนบุรี • เกริก • เกษมบัณฑิต • เจ้าพระยา • เซนต์จอห์น • ธุรกิจบัณฑิตย์ • นอร์ทกรุงเทพ • เนชั่น • ปทุมธานี • ภาคตะวันออกเฉียงเหนือ • รังสิต • รัตนบัณฑิต • วงษ์ชวลิตกุล • ศรีปทุม • สยาม • หอการค้าไทย • หัวเฉียวเฉลิมพระเกียรติ • หาดใหญ่ • อัสสัมชัญ • อีสเทิร์นเอเชีย |  |
รายชื่อ • หมวดหมู่ • โครงการ • สถานีย่อย
การเลือกตั้งทั่วไปในอินเดีย พ.ศ. 2557

การเลือกตั้งทั่วไปในอินเดีย พ.ศ. 2557 จัดขึ้นเมื่อวันที่ 7 เมษายน ถึง 12 พฤษภาคม พ.ศ. 2557 ในการเลือกตั้งครั้งนี้พันธมิตรประชาธิปไตยแห่งชาติ ซึ่งนำโดยพรรคภารตียชนตา ได้รับที่นั่งรวมกัน 336 ที่นั่ง ซึ่งมากกว่ากึ่งหนึ่งของจำนวนที่นั่งในโลกสภา ทำให้สามารถจะจัดตั้งรัฐบาลผสมเสียงข้างมากได้นับตั้งแต่การเลือกตั้งปี พ.ศ. 2547 แม้ว่าพรรคภารตียชนตา พรรคเดียวมีที่นั่ง 282 ที่นั่งซึ่งสามารถจัดตั้งรัฐบาลเสียงข้างมากพรรคเดียวได้ พันธมิตรสหภาพก้าวหน้า ได้รับที่นั่งรวมกัน 60 ที่นั่ง ซึ่งนำโดยพรรคคองเกรสแห่งชาติอินเดียที่ได้รับที่นั่ง 44 ที่นั่ง แย่ที่สุดในการเลือกตั้งทั่วไป
กรณีดีที่สุด แย่ที่สุด และกรณีเฉลี่ย

ในการวิเคราะห์ประสิทธิภาพของของอัลกอริทึม กรณีดีที่สุด (best case) กรณีแย่ที่สุด (worst case) และ กรณีเฉลี่ย (average case)  คือ อัตราการใช้ทรัพยากรของอัลกอริทึมอย่างน้อยที่สุด มากที่สุด และ โดยเฉลี่ย ตามลำดับ โดยมักใช้สัญกรณ์โอใหญ่ (big O notation) ในการแสดงอัตราการใช้ทรัพยากรของอัลกอริทึมในแต่ละกรณี
ทรัพยากรที่อัลกอริทึมใช้ สามารถแบ่งได้เป็น 2 ด้าน คือ ด้านเวลา ใช้เวลาในการรัน (running time) หรือเรียกว่า ความซับซ้อนด้านเวลา (time complexity) เป็นหลัก ด้านที่สองคือ การใช้พื้นที่ความจำ (memory space) ของคอมพิวเตอร์ในการรันอัลกอริทึม หรือเรียกว่า ความซับซ้อนด้านพื้นที่ (space complexity)
กรณีที่ดีที่สุด คือ ฟังก์ชัน Big-O ในกรณีที่อัลกอริทึมได้รับอินพุต ในแบบที่รันได้รวดเร็วที่สุด ใช้ขั้นตอนในการรันต่ำที่สุดสำหรับการรันอินพุต n ชิ้น ยกตัวอย่างเช่น อัลกอริทึมเรียงแบบฟอง (bubble sort algorithm) กรณีที่ดีที่สุด คือ กรณีที่อินพุตที่เป็นตัวเลข เรียงจากน้อยไปมากเรียบร้อยแล้ว ทำให้เวลาอัลกอริทึมรันผ่านอินพุตแต่ละตัว จะใช้เวลาแค่ 1 หน่วยต่ออินพุตหนึ่งตัว มีฟังก์ชัน Big-O คือ O(n)
กรณีที่แย่ที่สุด คือ ฟังก์ชัน Big-O ในกรณีที่อัลกอริทึมได้รับอินพุต ในแบบที่ที่รันได้ช้าที่สุด อัลกอริทึมใช้ขั้นตอนในการรันมากที่สุด สำหรับการรันอินพุต n ชิ้น ยกตัวอย่างเช่น อัลกอริทึมเรียงแบบฟองกรณีที่แย่ที่สุด คือ กรณีที่อินพุตที่เป็นตัวเลข เรียงจากมากไปน้อย ทำให้เวลาอัลกอริทึมรันผ่านอินพุตแต่ละตัวจะใช้เวลานาน (รันจากตัวแรกไปตัวสุดท้าย ใช้เวลา O(n) รวมกับวนลูปข้างใน ใช้เวลา O(n)) กรณีนี้มีฟังก์ชัน Big-O คือ O(n^2)
กรณีเฉลี่ย คือ ฟังก์ชัน Big-O ในกรณีที่อัลกอริทึมได้รับอินพุต ในแบบที่ที่รันแบบเฉลี่ย อัลกอริทึมใช้ขั้นตอนในการรันโดยเฉลี่ย สำหรับการรันอินพุต n ชิ้น ยกตัวอย่างเช่น อัลกอริทึมเรียงแบบฟองกรณีเฉลี่ย ใช้เวลา O(n^2)
ตัวอย่าง > อัลกอริทึมเรียงลำดับ (Sorting algorithms)

ดูเพิ่ม: Sorting algorithm § Comparison of algorithms (ภาษาอังกฤษ)
| อัลกอริทึม (Algorithm) | โครงสร้างข้อมูล (Data structure) | ความซับซ้อนทางเวลาในกรณีดีที่สุด | ความซับซ้อนทางเวลาในกรณีเฉลี่ย | ความซับซ้อนทางเวลาในกรณีแย่ที่สุด | ความซับซ้อนทางพื้นที่ในกรณีแย่ที่สุด |
| --- | --- | --- | --- | --- | --- |
| ควิกซอร์ต (Quick sort) | Array | O(n log(n)) | O(n log(n)) | O(n2) | O(n) |
| เมิร์จซอร์ต (Merge sort) | Array | O(n log(n)) | O(n log(n)) | O(n log(n)) | O(n) |
| ฮีพซอร์ต (Heap sort) | Array | O(n log(n)) | O(n log(n)) | O(n log(n)) | O(1) |
| สมูทซอร์ต (Smooth sort) | Array | O(n) | O(n log(n)) | O(n log(n)) | O(1) |
| บับเบิลซอร์ต (Bubble sort) | Array | O(n) | O(n2) | O(n2) | O(1) |
| อินเซอร์ชั่นซอร์ต (Insertion sort) | Array | O(n) | O(n2) | O(n2) | O(1) |
| ซีเล็กชั่นซอร์ต (Selection sort) | Array | O(n2) | O(n2) | O(n2) | O(1) |
| โบโก้ซอร์ต (Bogo sort) | Array | O(n) | O(n n!) | O(∞) | O(1) |
ควิกซอร์ต (Quicksort) ใช้ในการจัดเรียงลิสต์ที่มีสมาชิกอยู่ n ตัว โดยตั้งสมมติฐานว่าแต่ละตัวแตกต่างกัน (ไม่มีตัวไหนซ้ำกัน) โดยเป็นอัลกอริทึมที่ได้รับความนิยมใช้อย่างสูง อัลกอริทึมนี้มีประสิทธิภาพการเรียงในกรณีเฉลี่ยอยู่ที่ O(n log(n)) ทำให้อัลกอริทึมนี้เป็นอัลกอริทึมที่มีความเร็วสูงมากในการนำไปใช้งานจริง แต่ในกรณีที่แย่ที่สุด ควิกซอร์ตจำมีประสิทธิภาพการเรียงตกลงไปอยู่ที่ O(n2).
กราฟของฟังก์ชันที่ใช้ทั่วไปในการวิเคราะห์อัลกอริธึม แสดงจำนวนการดำเนินการ N เทียบกับขนาดอินพุต n สำหรับแต่ละฟังก์ชัน
การเลือกตั้งสภาร่างรัฐธรรมนูญในกัมพูชา พ.ศ. 2536

การเลือกตั้งสภาร่างรัฐธรรมนูญในกัมพูชา พ.ศ. 2536  เกิดขึ้นในกัมพูชาเมื่อ 23 - 28 พฤษภาคม พ.ศ. 2536 ผลการเลือกตั้งปรากฏว่าพรรคฟุนซินเปก ชนะการเลือกตั้ง ได้ 58 จาก 120 ที่นั่ง ผู้มาออกเสียงเป็น 89.56% ในปีต่อมา สภาร่างรัฐธรรมนูญได้กลายเป็นสมัชชาแห่งชาติ